Suda vinio

Suda vinio (Vini australis), konata ankaŭ kiel Blukrona vinio, estas specio de papagaj birdoj, en la familio Psittaculidae. Ĝi troviĝas tra la Insularo Lau (Fiĝioj), Tongo, Samoo, Niuo kaj apudaj insuloj, kiel: ʻAlofi, Fotuhaʻa, Fulago, Futuno], Haʻafeva, Niuafoʻou, Moce, Niuo, Ofu, Olosega, Samoo, Savaiʻi, Tafahi, Taʻu, Tofua, Tongo, Tungua, ʻUiha, ʻUpolu, Varoa, Vavaʻu, kaj Voleva. 

Temas pri 19 cm verda lorio kun tre ruĝa gorĝareo, brilblua krono, kaj ventromakulo nuanca el ruĝa supre ĝis purpura malsupre.

Taksonomio
La Suda vinio estis formale priskribita en 1788 fare de la germana natursciencisto Johann Friedrich Gmelin en lia revizita kaj etenda eldono de la verko de Carl Linnaeus nome Systema Naturae. Li metis ĝin kun ĉiuj aliaj papagoj en la genron Psittacus kaj stampis la dunoman nomon Psittacus australis. Gmelin bazis sian priskribon sur la "Blue crested parrakeet" kiun priskribis en 1781 la angla ornitologo John Latham en sia verko A General Synopsis of Birds. Latham kredis, ke lia specimeno devenis el Havajo (Sandviĉaj Insuloj), sed tio estis erara; la specimeno devenis el la Samoaj Insuloj. 

La blukrona lorio estas nun metita en la genron Vini kiun enkondukis en 1833 la franca natursciencisto René Lesson. Por la dato de publikigo vidu:  

La genronomo estas tahitia vorto por loka birdo. [Davies, John] (1851). "Vini". A Tahitian and English Dictionary. Tahiti: London Missionary Society's Press. p. 314. "the name of a small paroquet" Wahlroos, Sven (2002). "Vini". English-Tahitian Tahitian-English Dictionary. Honolulu: Māʻohi Heritage Press. p. 684. "(1) Tahiti parakeet; (2) small birds of various species imported to Tahiti"

Kutimaro
Ĝi estas ankoraŭ ofta, sed malpliiĝas sur kelkaj insuloj, ŝajne pro predado fare de ratoj. Ili vizitadas areojn kun florantaj arboj, inkluzive de kokosplantejoj kaj ĝardenoj, kutime en malgrandaj grupoj de malpli ol ĉirkaŭ 15 individuoj aŭ en paroj dum la reprodukta sezono. Ĝi manĝas nektaron, polenon kaj molajn fruktojn, precipe naturajn hibiskojn kaj kokoson. La blukrona lorio nestas en truoj en arboj, sed ankaŭ povas fosi nestkavernojn en terbordoj.

Referencoj

Juniper & Parr (1998) Parrots: A Guide to Parrots of the World; .
Forshaw (2006) Parrots of the World: An Identification Guide; .

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Oceanio